Ola Kielland-Lund

Ola Kielland-Lund (født 12. november 1929 i Ytre Rendalen) er en norsk arkitekt og billedkunstner. 

Etter å ha tatt artium på Hamar begynte han på Arkitekthøyskolen i Oslo. Deretter ble han student ved Statens kunstakademi.

Arkitekt 
Kielland-Lund vant en arkitektkonkurranse som ble utlyst da det skulle bygges ny kirke på Landås utenfor Bergen. Landås kirke stod ferdig i 1966. Landås kirke nevnes som et av tre norske kirkebygg (ved siden av Voldsdalen og Kirkelandet) som innledet en periode med ekspressive kirkebygg med fantaisfulle takkonstruksjoner.

Allerede i 1967–1968 Kielland-Lund ansvaret for restaurering og ombygging av Hovedvakten (egentlig: Hoved Corps de Garde/Gamle hovedvakt og slaveri) på Akershus Festning. Han var også arkitekten som fikk oppdraget med å forestå ombyggingen av Hovedarsenalet på Akershus Festning, slik at det kunne tas i bruk av Forsvarsmuseet. Det ombygde Hovedarsenalet stod ferdig i 1978.  Senere ble Kielland-Lund benyttet til andre oppgaver på Akershus Festning, som ombyggingen av Artillerimagasinet og Tollpakkhuset, som ble ferdigstilt i 1995.

Da det nye statlige Marinemuseet og Preus fotomuseum skulle samlokaliseres i Karljohansvern i Horten midt på 1990-tallet, ble Ola Kielland-Lund engasjert som hovedarkitekt for ombyggingen.

Billedkunstner 
I ungdommen var Ola Kielland-Lund elev av maleren Per Krohg, og studerte også ved Statens kunstakademi. Han valgte å satse på en karriere som arkitekt. Etter hvert fikk billedkunsten en stadig større plass i livet hans. Han stilte ut malerier både alene og sammen med andre kunstnere.

Familie 
Han er sønn av Johan Christian Kielland-Lund (sen.) (1902–1993) og Alfhild Akre (1896–1952), som giftet seg i 1927. Han var bror av professor i botanikk Johan Kielland-Lund.

Referanser 

Norske billedkunstnere